Source: http://docplayer.fi/19751834-Suomen-rakentamismaarayskokoelma.html
Timestamp: 2018-06-21 01:19:54+00:00
Document Index: 21450557

Matched Legal Cases: ['kko ', 'kko ', 'kko ', 'kko ', 'kko ', 'kko ']

1 SUOMEN RAKENTAMISMÄÄRÄYSKOKOELMA Yksisuuntaventtiilit Tyyppihyväksyntäohjeet 2008 Ympäristöministeriön asetus yksisuuntaventtiilien tyyppihyväksynnästä Annettu Helsingissä 10 päivänä marraskuuta 2008 Ympäristöministeriön päätöksen mukaisesti säädetään rakennustuotteiden hyväksynnästä 13 päivänä maaliskuuta 2003 annetun lain (230/2003) 10 :n sekä 5 päivänä helmikuuta 1999 annetun maankäyttö- ja rakennuslain (132/1999) 13 :n nojalla yksisuuntaventtiilien tyyppihyväksynnässä noudatettavaksi seuraavat ohjeet. Tämä asetus tulee voimaan 15 päivänä marraskuuta Helsingissä 10 päivänä marraskuuta 2008 Asuntoministeri Jan Vapaavuori Yli-insinööri Timo Huhtaluoma
2 SUOMEN RAKENTAMISMÄÄRÄYSKOKOELMA YMPÄRISTÖMINISTERIÖ, Rakennetun ympäristön osasto Rakennustuotteiden tyyppihyväksyntä Yksisuuntaventtiilien tyyppihyväksyntä Ohjeet 2008 Sisällys l SOVELTAMISALA 2 RAKENTAMISMÄÄRÄYKSET JA -OHJEET 3 HYVÄKSYNNÄN PERUSTEET 3.1 Rakenne 3.2 Materiaalit 3.3 Standardinmukaisuus 3.4 Testausseloste 4 KOEMENETELMÄT 4.1 Rakenne 4.2 Materiaalit 4.3 Standardin SFS-EN koemenetelmät 5 TYYPPITARKASTUS JA -KOKEET 5.1 Asiakirjojen tarkastus 5.2 Tyyppikokeet 6 LAADUNVALVONTA 6.1 Yleistä 6.2 Sisäinen laadunvalvonta 6.3 Ulkopuolinen laadunvalvonta 6.4 Laadunvalvontasopimus 7 MERKITSEMINEN 8 HAKEMUKSESSA ESITETTÄVÄT TIEDOT LIITE 1 LIITE 2 LIITE 3 LIITE 4 KOEMENETELMÄT RASKASMETALLIEN LIUKENEMINEN KOEMENETELMÄ LAADUNVALVONNAN TESTAUKSET VIITTAUKSET 2
3 1 SOVELTAMISALA Nämä ohjeet koskevat kiinteistöjen vesilaitteistoihin asennettavien yksisuuntaventtiilien tyyppihyväksyntää. Näissä ohjeissa yksisuuntaventtiilillä tarkoitetaan venttiiliä, jossa on virtauksen vaikutuksesta automaattisesti määrättyyn suuntaan avautuva ja vastakkaiseen suuntaan takaisinvirtauksen sulkeva sulkuelin. Yksisuuntaventtiilit kuuluvat standardin SFS-EN 1717 määrittelemien takaisinvirtauksen estävien laitteiden ryhmään E. Ne on jaoteltu taulukon 1 mukaisiin tyyppeihin. Nämä ohjeet kattavat kaikki standardin SFS-EN mukaiset yksisuuntaventtiilityypit, joiden nimelliskoko on DN 10 DN 50 (kierreliitospäät 3/8 2). Taulukko 1. Tyyppihyväksynnän piiriin kuuluvat yksisuuntaventtiilityypit määriteltyinä standardien SFS-EN 1717 ja SFS-EN mukaan. Yksisuuntaventtiilin (E) tyyppi EA EB EC ED Kuvaus yksi sulkuelin, tarkistusyhde tulopuolella yksi sulkuelin, ei tarkistusyhdettä kaksi erillistä sulkuelintä kaksi erillistä sulkuelintä, tarkistusyhteet tulopuolella Huomautus Suomessa käytettävät yksisuuntaventtiilityypit Yksisuuntaventtiili voi olla erillinen venttiili tai yhdistelmäventtiili, joka sisältää yksisuuntaventtiilitoiminnon lisäksi muita toimintoja, esimerkiksi yksisuunta- ja sulkuventtiili. Yksisuuntaventtiili voi olla myös patruunatyyppinen venttiili, joka sijoitetaan lopputuotteen runkoon, esimerkiksi vesimittariin. Yksisuuntaventtiili voi olla tarkoitettu asennettavaksi sekä kylmä- että lämminvesijohtoihin tai pelkästään kylmävesijohtoon. Siltä osin kuin yksisuuntaventtiilien ominaisuuksia ei voida osoittaa harmonisoituun tuotestandardiin tai eurooppalaiseen tekniseen hyväksyntään perustuvalla CE-merkinnällä, yksisuuntaventtiileille voidaan myöntää tyyppihyväksyntä koskien kaikkia näissä ohjeissa mainittuja ominaisuuksia. 2 RAKENTAMISMÄÄRÄYKSET JA OHJEET Yksisuuntaventtiileitä koskevat seuraavat määräykset ja ohjeet: Suomen rakentamismääräyskokoelman osat: D1 Kiinteistöjen vesi- ja viemärilaitteistot. Määräykset ja ohjeet C1 Ääneneristys ja meluntorjunta rakennuksessa. Määräykset ja ohjeet C2 Kosteus. Määräykset ja ohjeet
4 3 HYVÄKSYNNÄN PERUSTEET Yksisuuntaventtiilin on täytettävä tässä luvussa esitetyt vaatimukset ominaisuuksista, jotka on esitetty liitteen 1 taulukossa Rakenne Yksisuuntaventtiilin on kestettävä vesilaitteistossa normaalisti esiintyviä mekaanisia, kemiallisia ja termisiä rasituksia siten, että riittävä toimivuus säilyy kohtuullisen vaihtovälin ajan. Yksisuuntaventtiilin sulkuelimen tulee toimia luotettavasti ja herkästi venttiilin kaikissa asennoissa. Se ei saa vuotaa tai juuttua paikoilleen paineen tai lämpötilan vaikutuksesta. Venttiilipesän ja sulkuelimen tulee olla niin muotoiltuja, etteivät mahdolliset roskat voi kertyä venttiiliin ja haitata sen toimintaa Pinnat Yksisuuntaventtiilin ulko- ja sisäpintojen tulee olla sileitä ja tasaisia. Sisäpinnassa ei saa olla epätasaisuutta tms., joka voi vaikuttaa venttiilin toimintaan Nimelliskoko ja mitat Kierreliitospäillä varustetun yksisuuntaventtiilin nimelliskoko määräytyy yleensä venttiilin liitospään kierrekoon perusteella taulukon 2 mukaisesti. Jos venttiilin nimelliskoko on määritetty standardin SFS-EN mukaisesti virtausmittaukseen perustuen, voi se poiketa venttiilin liitospään kierrekoosta. Yksisuuntaventtiilin liitospäiden ja muiden mittojen on oltava standardin SFS-EN mukaisia. Taulukko 2. Kierreliitospäillä varustettujen yksisuuntaventtiilien kierrekoot ja niitä vastaavat venttiilin nimelliskoot. Kierreliitospään koko ¼ 3/8 1/2 3/4 1 1¼ 1½ 2 Nimelliskoko, DN Materiaalit Materiaalikoostumus Valmistajan tulee antaa selvitys yksisuuntaventtiilin materiaaleista. Messinkiosien tulee olla valmistettu kupariseoksista, jotka ovat kupariseostuotteita koskevan teknisen spesifikaation CEN/TS mukaisia. Veden kanssa kosketuksiin joutuvien muovisten osien koostumustietojen tulee täyttää voimassa olevat vaatimukset lisäaineiden osalta. 4
5 3.2.2 Raskasmetallien liukeneminen Testattaessa liitteen 2 mukaisesti saa liuenneen kadmiumin kokonaismäärä kahdessa osatestissä (9. ja 10. vuorokausi) olla kummassakin enintään 2 µg. Liuenneen lyijyn sallittu kokonaismäärä riippuu yksisuuntaventtiilin nimelliskoosta taulukon 2 mukaisesti. Taulukko 2. Liuenneen lyijyn sallittu keskimääräinen kokonaismäärä kahdessa osatestissä (9. ja 10. vuorokausi). Yksisuuntaventtiilin nimelliskoko, DN Lyijymäärä, µg Sinkinkadonkestävyys Standardin SFS-EN ISO 6509 mukaisessa testauksessa saa messinkisen yksisuuntaventtiilin veden kanssa kosketuksiin joutuvan materiaalin sinkinkadon syvyyden keskiarvo olla enintään 200 µm ja maksimiarvo enintään 400 µm. 3.3 Standardinmukaisuus Yksisuuntaventtiilin on täytettävä standardin SFS-EN koemenetelmien vaatimukset ominaisuuksista, jotka on lueteltu liitteessä 1, kohdissa mainituin poikkeuksin Virtausvastus Standardin SFS-EN kohdan painehäviövaatimusta ei edellytetä. Venttiilin painehäviön mittaustulokset esitetään standardin SFS-EN kohdan mukaisesti Materiaalien soveltuvuus vesilaitteiston desinfiointiaineiden kanssa Standardin SFS-EN kohdan 11.8 testausta ei edellytetä suoritettavaksi Äänitaso Standardin SFS-EN kohdan 12.2 äänitason mittaus edellytetään vain, jos venttiili on tarkoitettu ääniteknisesti vaativaan tilaan tai jos virtausmittauksissa arvioidaan venttiilin ääni epätavallisen voimakkaaksi. 3.4 Testausseloste Testauslaitos antaa testausselosteen, jossa esitetään tyyppitarkastuksen tulokset ja todetaan kohtien mukaisesti tuotteen vaatimustenmukaisuus. 5
6 4 KOEMENETELMÄT Yksisuuntaventtiili testataan tässä luvussa esitetyillä koemenetelmillä ja liitteen 1 taulukon 1 mukaisilla näytemäärillä. 4.1 Rakenne Tarkastetaan yksisuuntaventtiilin rakenne, pinnat. Lisäksi tarkastetaan venttiilin mitat ja niiden yhdenmukaisuus standardin SFS-EN ja tuotepiirustusten kanssa. 4.2 Materiaalit Materiaalikoostumus Arvioidaan valmistajan antamat materiaalikoostumustiedot. Tarvittaessa suoritetaan analyysi. Tarkastetaan veden kanssa kosketuksiin joutuvien muovisten osien koostumustiedot ja verrataan niitä voimassa oleviin vaatimuksiin lisäaineiden osalta Raskasmetallien liukeneminen Testaus suoritetaan liitteen 2 mukaisella koemenetelmällä Sinkinkadonkestävyys Testaus suoritetaan standardin SFS-EN ISO 6509 mukaisesti. 4.3 Standardin SFS-EN koemenetelmät Yksisuuntaventtiilin virtausominaisuudet, mekaaniset ominaisuudet, tiiviys, kulutuskestävyys sekä tarvittaessa äänitaso testataan standardin SFS-EN mukaisesti. Testattavat ominaisuudet on lueteltu liitteen 1 taulukossa 1. 5 TYYPPITARKASTUS Tyyppitarkastuksessa testauslaitos selvittää tuotteen vaatimustenmukaisuuden tyyppihyväksyntää varten. 6
7 5.1 Asiakirjojen tarkastus Yksisuuntaventtiileistä toimitetaan testauslaitokselle seuraavat asiakirjat: a) Selvitys venttiileistä ja niiden rakenteesta tuoteluettelo, josta ilmenee tuotetunnukset ja koot tuotepiirustukset materiaalitodistus valmistustapa. b) Mahdolliset venttiileille tehdyt aikaisemmat hyväksynnät ja testaukset, joihin hakija haluaa viitata. c) Selvitys venttiilien käytöstä käyttötarkoitus mahdolliset käyttörajoitukset. d) Venttiileitä koskevat ohjeet asennusohjeet käyttö- ja huolto-ohjeet selvitys kierrätettävyydestä. 5.2 Tyyppikokeet Testauslaitoksen tekemiin tyyppikokeisiin valitaan näytteet testauslaitoksen ohjeiden mukaan. Näytteet otetaan jokaisesta tyyppihyväksyttävästä venttiilikoosta liitteen 1 mukaisesti. Näytteet testataan luvussa 4 mainittujen koemenetelmien mukaisesti. Näytteet asennetaan valmistajan asennusohjeiden mukaisesti. Kaikki testaustulokset kirjataan testausselosteeseen, josta tulee ilmetä luvussa 3 esitettyjen vaatimusten täyttyminen. 6 LAADUNVALVONTA 6.1 Yleistä Tyyppihyväksyntä edellyttää valmistajan omaa sisäistä laadunvalvontaa. Valmistajalla on oltava kirjallinen kuvaus sisäisestä laadunvalvontamenettelystä Lisäksi valmistajan tulee sopia jatkuvasta ulkopuolisesta laadunvalvonnasta tyyppihyväksyntäpäätöksen antajan hyväksymän laadunvalvojan kanssa. Laadunvalvojalla on oikeus ulkopuolisen valvonnan yhteydessä tutustua valmistajan suorittaman sisäisen laadunvalvonnan asiakirjoihin sekä tuotteen valmistus- ja varastointipaikkoihin. Jos tyyppihyväksynnän saaja ei ole yksisuuntaventtiilin valmistaja, hän huolehtii siitä, että laadunvalvoja saa tiedot valmistajan sisäisen laadunvalvonnan asiakirjoista. Jos tyyppihyväksyttyjen venttiilien laadussa tai valmistuksessa mukaan lukien asennusmenetelmät ja - tarvikkeet tapahtuu sellaisia muutoksia, jotka saattavat vaikuttaa tuotteen tyyppihyväksyttyihin ominaisuuksiin, on valmistaja velvollinen ilmoittamaan kirjallisesti etukäteen tästä hyväksynnän antajalle 7
8 ja laadunvalvojalle. Uusintatestausten tarve määritetään muutosten merkittävyyden perusteella tapauskohtaisesti. 6.2 Sisäinen laadunvalvonta Valmistaja on velvollinen osoittamaan kirjallisesti kuvattujen menettelyjen ja ohjeiden avulla että tyyppihyväksynnän piiriin kuuluvat yksisuuntaventtiilit täyttävät vaatimukset ja että ne vastaavat tyyppitarkastettuja yksisuuntaventtiileitä. Valmistajan suorittaman sisäisen laadunvalvonnan testaukset tehdään vähintään liitteen 3 taulukossa 1 esitetyssä laajuudessa. Sisäisen laadunvalvonnan pöytäkirjoista tulee selvitä raaka-ainetodistukset sekä kunkin valmistuserän valmistusajankohta. Valmistajan säilyttää vähintään 10 vuotta suorittamansa laadunvalvonnan asiakirjat. Valmistajalla tulee olla tarkoituksenmukainen menettely reklamaatioiden vastaanottamista ja käsittelyä varten. Valmistaja huolehtii siitä, että yksisuuntaventtiileitä, jotka eivät täytä tyyppihyväksyttyjen ominaisuuksien vaatimuksia, ei myydä eikä luovuteta tyyppihyväksyntämerkillä varustettuina. 6.3 Ulkopuolinen laadunvalvonta Ulkopuoliseen laadunvalvontaan kuuluu valmistajan sisäisen laadunvalvonnan katselmus, näytteenotto ja näytteiden testaukset. Ulkopuolinen laadunvalvonta suoritetaan vähintään kerran vuodessa. Valmistajan sisäisen laadunvalvonnan tarkastukseen kuuluu laadunvalvonnan asiakirjat testauslaitteet sekä niiden ja mittauslaitteiden kalibrointi varastointi, pakkaaminen ja lopputuotteen toimittaminen. Näytteet otetaan valmistajan varastosta niin, että ne edustavat valmistajan tuotantoa. Näytteiden testaukset tehdään vähintään liitteen 3 taulukossa 2 esitetyssä laajuudessa. Laadunvalvoja raportoi laadunvalvonnan tuloksista yksisuuntaventtiilien valmistajalle. Jos laadunvalvonnassa ei ole havaittu puutteita niin laadunvalvoja toimittaa yhteenvetoraportin tyyppihyväksynnän saajalle ja hyväksynnän antajalle. Jos tarkastuskäynnin yhteydessä yksisuuntaventtiileissä todetaan puutteita tai virheitä tai jos muutoin on aihetta epäillä tuotteen ominaisuuksien muuttuneen, laadunvalvojan on ilmoitettava asiasta välittömästi valmistajalle, päätöksen saajalle ja antajalle. 6.4 Laadunvalvontasopimus Valmistajan ja laadunvalvojan tulee sopia ulkopuolisesta laadunvalvonnasta ennen tyyppihyväksynnän myöntämistä. Sopijapuolet määrittelevät yhdessä hyväksynnän antajan kanssa laadunvalvontasopimuksen tarkan sisällön tuotekohtaisesti. 8
9 Sopimuksesta tai sen liitteistä on käytävä selville seuraavat asiat: laadunvalvonnan piiriin kuuluvat tuotteet ja niiden valmistuspaikat tuotteita ja niiden ominaisuuksia koskevat yksityiskohtaiset tiedot laadunvalvonnan tarkoitus ja sisältö valmistajan velvollisuudet (valmistajan sisäinen laadunvalvonta, ilmoitusvelvollisuus tuotteen raaka-aineissa, valmistuksessa tai laadussa tapahtuvista muutoksista, laadunvalvonnan vastuuhenkilö) laadunvalvojan velvollisuudet (laadunvalvojan suorittama valvonta ja raportointi valmistajalle ja hyväksynnän antajalle, valvonnasta vastaavan yhteyshenkilö) kustannusperusteet muutokset sopimukseen ja sen liitteisiin sopimuksen voimassaoloaika muut ehdot. 7 MERKITSEMINEN Tyyppihyväksytyt tuotteet merkitään standardin SFS-EN mukaisesti. Tuote on lisäksi merkittävä tyyppihyväksyntämerkillä ja muilla tyyppihyväksyntäpäätöksessä edellytetyillä merkinnöillä. 8 HAKEMUKSESSA ESITETTÄVÄT TIEDOT Tyyppihyväksyntää voidaan hakea käyttäen vapaamuotoista hakemusta tai hakulomaketta. Hakemuksessa ja sen liitteissä on ilmoitettava seuraavat asiat: hakija (yrityksen nimi ja yhteystiedot) valmistaja (yrityksen nimi ja yhteystiedot) valtakirja, jos hakija on muu kuin tuotteen valmistaja hakijan asiaa hoitavan yhteyshenkilön yhteystiedot tiedot tuotteesta ja sen valmistuksesta selvitys sisäisestä laadunvalvonnasta kohdan 3.4 testausseloste mahdolliset muut selvitykset tuotteen kelpoisuudesta tuotetta koskevat asennusohjeet tuotetta koskevat käyttö- ja huolto-ohjeet selvitys tuotteen CE-merkintätilanteesta. 9
10 LIITE 1 KOEMENETELMÄT Taulukko 1. Yksisuuntaventtiilien tyyppikokeissa testattavat ominaisuudet ja testausten määrä. Ominaisuus Standardi/ tämän ohjeen kohta Testattavat näytteet 1) Rakenne, pinnat ja mitat kohta kpl / kaikki koot Materiaalit Valmistajan materiaalitiedot, Tarvittaessa analyysi, 1 kpl muovit 2) Raskasmetallien liukeneminen Liite kpl, DN 25 tai lähin koko Sinkinkadonkestävyys SFS-EN ISO kpl Virtaus- ja mekaaniset ominaisuudet SFS-EN 13959: Suuren virtausnopeuden vaikutus 11.1 Virtaama ja virtausvastus 11.2 Rungon mekaaninen lujuus 11.3 Taivutuskestävyys 11.4 Tiiviys pienellä vastapaineella 11.5 Tiiviys suurella vastapaineella kpl/koko, kaikki koot 3 kpl / DN 15 tai pienin koko> DN 15, muut 1 kpl/koko, kaikki koot Sulkeutumispaine-ero 11.7 Materiaalien yhteensoveltuvuus 3) Kulutuskestävyys kpl, DN 25 tai suurin < DN 25 Äänitaso 4) 12.2 tarvittaessa 1 kpl, DN 25 1) 2) 3) 4) Näytemäärät rakenteeltaan samanlaisille yksisuuntaventtiileille, kun venttiileitä on useita kokoja. KTM:n asetus 953/2002 (direktiivi 2002/72/EY) ja suositukset elintarvikkeen kanssa kosketuksiin tuleville polymeereille. Materiaalien soveltuvuus vesilaitteiston desinfiointiaineiden kanssa: testausta ei edellytetä. Äänitasomittausta ei yleensä edellytetä, poikkeukset kohdassa
11 LIITE 2 RASKASMETALLIEN LIUKENEMINEN KOEMENE- TELMÄ Yksisuuntaventtiilin materiaaleista, jotka joutuvat kosketuksiin veden kanssa, testataan raskasmetallien (kadmium ja lyijy) liukeneminen. Testaus suoritetaan käyttämättömälle venttiilille 10 vuorokauden testillä. Testiliuos Testiliuos (synteettinen talousvesi) valmistetaan punnitsemalla 50 mg NaCl, 50 mg Na 2 SO 4 ja 50 mg CaCO 3 (kaikki p.a.-laatua) litraa kohti tislattua ja/tai ionivaihdettua vettä. Liuosta sekoitetaan ja siihen kuplitetaan CO 2 :a kunnes kaikki CaCO 3 on liuennut. Sen jälkeen liuokseen kuplitetaan ilmaa, samalla liuosta sekoittaen, kunnes ph on noussut arvoon 7,0 ± 0,1. Koska CaCO 3 liukenee hyvin hitaasti, on varmistuttava, että kaikki CaCO 3 on liuennut ennen ilman kuplittamista, muuten liuoksesta ei tule stabiilia. Testiliuos voidaan valmistaa myös punnitsemalla 50 mg NaCl, 50 mg Na 2 SO 4 ja 37 mg Ca(OH) 2 (kaikki p.a.- laatua) litraa kohti tislattua ja/tai ionivaihdettua vettä. Liuosta sekoitetaan kunnes Ca(OH) 2 on lähes liuennut ja siihen kuplitetaan CO 2 :a kunnes ph-arvo on alle 5. Sen jälkeen liuokseen kuplitetaan ilmaa, samalla liuosta sekoittaen, kunnes ph on noussut arvoon 7,0 ± 0,1. Tällä valmistusmenetelmällä saadaan suolat helpommin liukenemaan. Synteettinen talousvesi valmistetaan joko välittömästi ennen jokaista veden vaihtokertaa tai varmistetaan, että liuos on kirkas ja että sen ph on 7,0 ± 0,1 ainakin 4., 8. ja 9. vuorokauden vedenvaihdon yhteydessä. Liuoksesta otetaan nollanäyte 8. ja 9. vuorokauden vedenvaihdon yhteydessä. Analyysilaite Atomiabsorptiospektrometri varustettuna grafiittiuunilla tai muu riittävän herkkä mittauslaite. Mittauksen toteamisraja on oltava vähintään 0,5 µg/l kadmiumille (Cd) ja 5 µg/l lyijylle (Pb). Testausmenettely Yksisuuntaventtiilin osat, jotka joutuvat kosketuksiin talousveden kanssa, puhdistetaan rasvasta puhtaalla etanolilla. Tämän jälkeen venttiilin kautta juoksutetaan vesijohtovettä yhden tunnin ajan vesivirralla, joka vastaa likimäärin 10 kpa:n painehäviötä venttiilin yli. Näytteen virtausaukkoihin käytetään tulppia, jotka ovat väritöntä polyeteeniä tai päällystetty polyeteenikalvolla. Tulpat voivat olla muutakin materiaalia, kunhan niistä ei liukene kadmiumia tai lyijyä. Näyte huuhdellaan välittömästi synteettisellä talousvedellä täyttämällä se puoliksi ja ravistelemalla sitä noin puoli minuuttia, jonka jälkeen vesi kaadetaan pois. Heti sen jälkeen näyte täytetään synteettisellä talousvedellä niin, ettei sen sisälle jää ilmaa ja virtausaukot tulpitetaan. Synteettisen talousveden annetaan olla näytteessä 1 vrk, jonka jälkeen se tyhjennetään, veden määrä mitataan ja näyte täytetään uudelleen. Synteettinen talousvesi vaihdetaan näytteeseen 1., 2., 3., 4., 7., 8. ja 9. vuorokauden jälkeen. Tarkistetaan, että näytteestä tyhjentyvä vesimäärä pysyy vakiona (± 10 %). 8. ja 9. vuorokauden jälkeen vaihdetuista vesinäytteistä (testiaika 9 ja 10 vuorokautta) analysoidaan kadmium ja lyijy. Mitatut pitoisuudet vähennettynä nollanäytteiden vastaavilla pitoisuuksilla ilmoitetaan tuloksissa (µg/l). Lisäksi ilmoitetaan pitoisuuksista ja näytteen vesitilavuudesta lasketut kadmiumin ja lyijyn kokonaismäärät (µg) sekä näytteen vesitilavuus litroina. 11
12 LIITE 3 LAADUNVALVONNAN TESTAUKSET Taulukko 1. Yksisuuntaventtiilien valmistuksen sisäisen laadunvalvonnan tarkastukset ja niiden vähimmäislaajuus. Tarkastus Materiaalien vastaanottotarkastus Valmistusprosessi Tiiviyskokeet ja lopputuotteen tarkastus Tarkastuslaajuus Jokainen vastaanotettu erä, kaikki materiaalitodistukset, tarkastukset sekä havaitut poikkeamat kirjataan Valmistusprosessin eri vaiheissa tarkastuslaajuuden on oltava niin kattava, että tuotteiden pysyvä laatu varmistuu. Kaikki tuotteet valmistajan laatusuunnitelman mukaisesti. Taulukko 2. Yksisuuntaventtiilien valmistuksen ulkopuolisessa laadunvalvonnassa testattavat ominaisuudet ja testauslaajuus. Ominaisuus Standardi/ tämän ohjeen kohta Testauslaajuus Rakenne, pinnat ja mitat Tämän ohjeen kohta kpl/koko, 3 kokoa/vuosi. Testattavia kokoja vaihdetaan vuosittain Materiaalikoostumus Kem. analyysi 1 kpl /1-2 vuotta Sinkinkadonkestävyys SFS-EN ISO 6509 Testaustarve arvioidaan kem. analyysin perusteella Tiiviys pienellä vastapaineella SFS-EN 13959:11.5 Tiiviys suurella vastapaineella SFS-EN 13959:11.6 Sulkeutumispaine-ero SFS-EN 13959: kpl/koko, 3 kokoa/vuosi. Testattavia kokoja vaihdetaan vuosittain Merkinnät Tämän ohjeen 7. luku Kaikki yllämainitut näytteet 12
13 LIITE 4 VIITTAUKSET 1. SFS-EN 1717 Talousveden suojaaminen likaantumiselta ja takaisinvirtauksesta johtuvan likaantumisen estävien laitteiden vaatimukset. 2. SFS-EN 13959:en Likaantumista estävät yksisuuntaventtiilit DN 6...DN 250. Ryhmä E, Tyyppi A, B, C ja D. 3. CEN/TS Kupari ja kupariseokset. Yhteenveto kemiallisista koostumuksista ja tuotemuodoista. 4. SFS-EN ISO 6509:en Metallien ja niiden seosten korroosio. Messingin sinkinkadonkestävyyden määrittäminen. 13
Euroopan unionin neuvosto Bryssel, 8. elokuuta 2016 (OR. en)
Euroopan unionin neuvosto Bryssel, 8. elokuuta 2016 (OR. en) 11659/16 DENLEG 69 SAN 306 AGRI 445 SAATE Lähettäjä: Euroopan komissio Saapunut: 3. elokuuta 2016 Vastaanottaja: Kom:n asiak. nro: D045780/02